Apn 14-0263-04 Moose Drive, Winnemucca, NV.| MLS# 190001298 | Astrid Schweigert | 775-625-7183 | Lovelock NV Homes for Sale
lot: 5.01 acres | Residential Lots & Land - MLS# 190001298
Price Per Sqft: 1996.01 Lip aflek lekker - Events - Erongo
Monday, February 17th, 2020 13:52:11
Die wêreld in jou mond
Zee Adams;besoeker;“Die musiek was uitmuntend en almal was vriendelik.”
Cai Tai Thai bedien Chinese dumplings. Foto Iréne-Mari van der Walt
Andreas Ullrich van Immenhof Farm Butchery koop ’n bier by Fachwerk-biertuin se stalletjie. Foto Iréne-Mari van der Walt
Fachwerk se vleisprodukte en sagte pretzels. Foto Iréne-Mari van der Walt
“Foodie” is ’n Engelse term vir iemand wat hou van kos en kosmaak.
Nedbank het die afgelope naweek aan foodies langs die kus die geleentheid gegee om hul liefde vir kos by die jaarlikse kosfees uit te leef. Daar was om van te kies en keur met burgers, pizza, seekos, tjips en ’n verskeidenheid van eksotiese disse op die spyskaart.
Die immergewilde Fachwerk-biertuin het ’n stalletjie gehad waar hulle Duitse kos na die fees gebring het. Asië was ook op die spyskaart, met Garnish Swakopmund se Indiese geregte en Cai Tai Thai se Chinese disse.
Een van die besoekers was Zee Adams, wat sê Garnish Swakopmund het gaste trakteer toe hulle met kosse begin eksperimenteer het.
Sy meen die Indiese stalletjie se besluit om pur (samoosa deeg) in ’n roomys “cone” vorm te maak, was uitsonderlik. Die inspirasie vir Garnish se idee was waarskynlik te danke aan die stalletjie oorkant hulle, waar pizza “cones” opgedis is.
Nog ’n besoeker, Jackie Woker, meen die fees was fantasties. Sy sê egter dat daar nie genoeg beligting in die aande was nie, en dat daar volgende keer meer skuduwee gedurende die dag beskikbaar moet wees.
Adams meen daar moet meer sitplek voor die verhoog wees sodat besoekers die optredes meer kan geniet. Sy stel ook voor dat daar aanwysers is sodat die publiek die toilette makliker kan vind.
“Hulle behoort sosiale media meer te gebruik in hul bemarking en om die publiek in te lig van wat by die fees aangebied word.”
Vir haar was die eerste aand ’n wonderlike ondervinding.
“Die musiek was uitmuntend, almal was vriendelik en mens kon nie ophou om die verskillende kosse te geniet nie. Die weer was perfek en alles het goed gewerk. Die tweede aand se wind het die ondervinding effens versuur, maar die dag was pragtig.”